open-index/open-wikipedia-markdown huggingface dataset:
Γεωγραφική Ένωση

Η **Γεωγραφική Ένωση** (Geographical Association) είναι οργανισμός που έχει στόχο να διαδοθεί η διδασκαλία της γεωγραφίας και να κατανοηθεί η αξία του να μάθουν όλοι γεωγραφία. Έδρα της είναι το Σέφιλντ της Αγγλίας.

## Μέλη
Η Ένωση απαρτίζεται από σχεδόν 10.000 μέλη, ανάμεσα στα οποία και εκπαιδευτικοί της πρωτοβάθμιας και δευτεροβάθμιας εκπαίδευσης, καθώς επίσης και ακαδημαϊκοί. 

Σημερινός επικεφαλής (Chief Executive) της Ένωσης είναι ο Καθηγητής Ντέιβιντ Λαμπέρ (David Lambert).

## Προέλευση
Πρόκειται για εκπαιδευτικό οργανισμό φιλανθρωπικού χαρακτήρα, που ιδρύθηκε από πέντε παιδαγωγούς, μεταξύ των οποίων και ο Χάλφορντ Τζον Μακίντερ, το 1893. Ο οργανισμός είναι ανεξάρτητος από την κρατική βοήθεια στο σύνολό του.

## Η Ένωση σήμερα
Ο οργανισμός διοικείται από λίγο επαγγελματικό προσωπικό σε συνεργασία με τα μέλη του, στην πλειοψηφία τους παιδαγωγούς, σε τοπικό επίπεδο.

Ο αρχικός σκοπός της Γεωγραφικής Ένωσης παραμένει το κυριότερο μέλημά της: είναι να καταστήσει κοινές τις ιδέες και η αλληλομάθηση. Στην αρχή, μια ομάδα εκπαιδευτικών σκόπευαν να συναντηθούν και να ανταλλάξουν ιδέες  για το με ποιους τρόπους η τεχνολογία μπορεί να βοηθήσει τη διδασκαλία. Σήμερα, με την έλευση των νέων τεχνολογιών, η Γεωγραφική Ένωση μπορεί να διαθέσει για το ευρύ κοινό ποικίλο υλικό για τη διδασκαλία και τη μάθηση της γεωγραφίας. 
 
Η Γεωγραφική Ένωση οδεύει στο να συμπεριλάβει στους κόλπους της και να εξυπηρετήσει τις ανάγκες όλων των διδασκόντων της Γεωγραφίας, ανεξάρτητα από τα ιδιαίτερα ενδιαφέροντα του καθενός ατομικά. Ο σκοπός της είναι να αναζητήσει, να θρέψει και να υποστηρίξει την εξαίρετη διδασκαλία της Γεωγραφίας και να εξασφαλίσει ότι το λειτούργημα κατανοεί τη δύναμη της γεωγραφίας στο να εξυπηρετεί εκπαιδευτικούς στόχους. Για να επιτευχθεί αυτός ο στόχος, χρησιμοποιούνται πολλές και διαφόρων ειδών δραστηριότητες.

## Το Σχέδιο Δράσης για τη Γεωγραφία
Η Γεωγραφική Ένωση, σε συνεργασία με την Βασιλική Γεωγραφική Εταιρεία (Royal Geographical Society RGS-IBG) έχει λάβει επιχορηγήσεις από την κυβέρνηση του Ηνωμένου Βασιλείου με σκοπό την προώθηση διαφόρων σχεδίων. Το πρώτο πακέτο χρηματοδότησης καλύπτει την περίοδο 2006-2008 και ένα δεύτερο έχει εγκριθεί για την περίοδο 2008-2011.

## Βιβλιογραφικές αναφορές
* Balchin, W.J.V (1993) "The Geographical Association: the first hundred years" (GA, Sheffield) ISBN 0948512712

## Εξωτερικοί σύνδεσμοι
* Ιστότοπος της Γεωγραφικής Ένωσης
* Η Γεωγραφική Ένωση στο Μάντσεστερ 
* GA NING - Κοινωνικό δίκτυο

### Σχέδια Δράσης
* Σελίδα για το σχέδιο της Γεωγραφίας για τη Νεολαία 

Κατηγορία:Γεωγραφία
Αγροτικόν Εργατικόν Κόμμα

μικρογραφία|Το λογότυπο του Αγροτικού Εργατικού Κόμματος.

Το **Αγροτικόν Εργατικόν Κόμμα** (**Α.Ε.Κ.**) ήταν ελληνικό πολιτικό κόμμα που ιδρύθηκε το 1926. Ιδρυτής του κόμματος αυτού ήταν ο  Αλέξανδρος Παπαναστασίου, ο οποίος κατάφερε και το συνέδεσε με τα αντίστοιχα διεθνή πολιτικά κόμματα και οργανώσεις της Πράγας και του Παρισιού.

Τον Σεπτέμβριο του 1932 ομάδες πολιτευτών και παλαιών οπαδών του Αγροτικού Κόμματος Ελλάδος του Σ. Χασιώτη, που είχε προηγουμένως διαλυθεί συνεργάστηκαν με το κόμμα αυτό του Α. Παπαναστασίου όπου και στις εκλογές του ίδιου έτους κέρδισε 8 έδρες, (ποσοστό περίπου 5,9%).

*Σημειώνεται ότι το κόμμα αυτό είναι διαφορετικό από το Κόμμα Αγροτών και Εργαζομένων, που ιδρύθηκε το 1956 από τον Αλ. Μπαλτατζή.

## Πηγές
* "Εγκυκλοπαίδεια Πάπυρος Λαρούς Μπριτάννικα" τομ. 2ος, σελ. 149.

Κατηγορία:Πρώην πολιτικά κόμματα στην Ελλάδα
Κατηγορία:Αγροτικά κόμματα
Sonic X

Το ***Sonic X*** (ιαπωνικά: ソニックX, Χέπμπορν: *Sonikku Ekkusu*) είναι σειρά anime βασισμένη στη σειρά βιντεοπαιχνιδιών *[[Sonic The Hedgehog]]*. Την παραγωγή της σειράς ανέλαβε η TMS Entertainment σε συνεργασία με την Sega και την Sonic Team. Η σειρά άρχισε να προβάλλεται από το ιαπωνικό κανάλι TV Tokyo στις 6 Απριλίου του 2003 και ολοκληρώθηκε στις 28 Μαρτίου του 2004 με 78 επεισόδια.

## Πλοκή

### 1ος και 2ος κύκλος
Σε μια αποστολή ο Σόνικ επιτέθηκε στη βάση του Έγκμαν για να σώσει δυο φίλους του την Κρημ και τον Τσιζ. Μιά έκρηξη ονόματι Ελεγκτής Χάους η οποία προκαλείται από την ένωση των 7 σμαραγδιών του Χάους μεταφέρει τον Σόνικ και όλους τους φίλους του στον κόσμο των ανθρώπων. Εκεί πέρα ο Σόνικ και οι φίλοι του θα γίνουν φίλοι με ένα παιδί που λέγεται Κρις Θορντάικ. Ο διαβολικός όμως Έγκμαν σχεδιάζει να μαζέψει και τα 7 σμαράγδια του Χάους και να κυριεύσει τον κόσμο, ο Σόνικ θέλει να μαζέψει και αυτός τα σμαράγδια του Χάους για να γυρίσει αυτός και οι φίλοι του σπίτι τους. Αρχικά παρουσιάζονται οι περιπέτειες του Σόνικ και των φίλων και οι μάχες τους έναντι στον Έγκμαν. Μετά τα επεισόδια βασίζονται σε σενάριο των παιχνιδιών Sonic Adventure,Sonic Adventure 2 και Sonic Battle.

### 3ος κύκλος
Έχουν περάσει 6 χρόνια από τότε πού ο Σόνικ γύρισε πίσω στον κόσμο του. Ο Κρις είναι πλέον 18 χρονών και χρησιμοποιεί μια μηχανή τηλεμεταφοράς για να πάει στον κόσμο του Σόνικ, αλλά το σώμα του γίνεται σώμα 12χρονου, γιατί στον πλανήτη του Σόνικ αντί για 6 χρόνια πέρασαν 6 μήνες. Παράλληλα έρχονται αντιμέτωποι μ´έναν καινούργιο ισχυρό εχθρό ονόματι Μέταρεξ τα οποία κλέβουν τα αυγά των πλανητών, τα κύρια συστατικά ζωής των πλανητών. Παράλληλα συναντούν ένα μυστηριώδες κορίτσι που λέγεται Κόσμο. Έτσι όλοι τους, ο Σόνικ, ο Τέιλς, ο Νακλς, ο Κρις, η Έιμυ, η Κόσμο η Κρημ και ο Τσιζ, ο Έγκμαν και τα ρομπότ του, η Ρουζ κ.α, πηγαίνουν στο διάστημα για να βρουν τα σμαράγδια του Χάους και να νικήσουν τα Μέταρεξ.

## Φωνές ηθοποιών
**Ιαπωνική μεταγλώττιση**
* Σόνικ... Τζουνίτσι Κανεμάρου
* Τέηλς... Ρύο Χιροχάσι
* Νάκλς... Νομπουτόσι Κάνα
* Έιμυ... Ταέκο Καβάτα
* Έγκμαν... Τσικάο Οτσούκα
* Ρουζ... Ρούμι Οχάι
* Σάντοου... Κόζι Υούζα
* Κρημ... Σάυα Αόκι
* Κρις... Σάνι Κομπαγιάσι
* Ντίκο... Κεν Υαμαγκούτσι
* Μπόκο... Μπιν Σιμάντα
* Μποκούν... Γιουμίκο Κομπαγιάσι

**Ελληνική μεταγλώττιση**
*Σόνικ... Κώστας Φιλίππογλου  
*Τέηλς...  Σοφία Τσάκα  (1-26),  Κατερίνα Γκίργκις (27-78)
*Νάκλς, Σάντοου...  Γιάννης Στεφόπουλος
*Έιμυ, Μποκούν... Σοφία Τσάκα
*Έγκμαν...  Λουκάς Φραγκούλης 
*Ρούζ... Κατερίνα Γκίργκις (1-26), Σοφία Τσάκα (27-78)
*Κρήμ, Κρίς... Κατερίνα Γκίργκις

## Εξωτερικοί σύνδεσμοι
*''Sonic X'' στην ιστοσελίδα του TV Tokyo (ιαπωνικά)
*

Κατηγορία:Sonic
Κατηγορία:Σειρές anime
Κατηγορία:Anime και manga mecha
Κατηγορία:Anime και manga περιπέτειας
Κατηγορία:Anime και manga επιστημονικής φαντασίας
Κατηγορία:Έργα βασισμένα σε βιντεοπαιχνίδια
Κατηγορία:Παράλληλα σύμπαντα στη μυθοπλασία
Κατηγορία:Ρομαντικά anime και manga
Κατηγορία:Σελήνη στη μυθοπλασία
Νικόλαος Αλιβιζάτος

Με το όνομα **Νικόλαος Αλιβιζάτος** μπορεί να αναφέρεται κάποιο από τα εξής πρόσωπα:
* Ο Νικόλαος Αλιβιζάτος (νομικός) (1949), καθηγητής Συνταγματικού Δικαίου στη Νομική Σχολή Αθηνών
* Ο Νικόλαος Αλιβιζάτος (ιατρός) (1876 - 1945), Έλληνας καθηγητής ιατρικής και πολιτικός
Αντώνης Οικονόμου (αποσαφήνιση)

Με το ονοματεπώνυμο **Αντώνης Οικονόμου** μπορεί να αναφέρονται τα παρακάτω πρόσωπα:

* Αντώνης Οικονόμου (πλοίαρχος) (1785-1821), Έλληνας έμπορος και αγωνιστής του 1821.
* Αντώνιος Οικονόμου (αρχαιολόγος) (1850-1902), Έλληνας καθηγητής πανεπιστημίου.
* Αντώνης Οικονόμου (Κάξιος) (1985-),
Ακοντιστής (ρεκόρ επαρχιακών Αμμοχώστου 61.08μ)

## Δείτε επίσης
* Οικονόμου (αποσαφήνιση)
Κατεπανίκιο της Ιταλίας

**Κατεπανίκιον Ιταλίας** ονομάστηκε η ένωση των τριών θεμάτων της Βυζαντινής Αυτοκρατορίας στην Ιταλία (Λογγοβαρδίας, Καλαβρίας και Λουκανίας) από τον Ιωάννη Τσιμισκή, περίπου το έτος 975. Ο διοικητής του Κατεπανικίου ονομαζόταν κατεπάνω. Παρόλο που δεν ευρίσκονταν στο πλαίσιο των τριών θεμάτων, στο Κατεπανίκιο υπάγονταν επίσης το Δουκάτο της Νεαπόλεως και το Δουκάτο της Αμάλφεως. Η σημερινή ιταλική επαρχία Φότζια της Απουλίας είναι γνωστή και ως ''Καπιτανάτα'' (*Capitanata*, αρχικά *Catapanata*, από παραφθορά της λέξης *κατεπάνω*).

## Πηγές
*Gay, Jules. *L'Italie méridionale et l'empire Byzantin*. Burt Franklin: New York, 1904. 
*Norwich, John Julius. *The Normans in the South 1016-1130*. Longmans: London, 1967.

Κατηγορία:Κατεπανάτα της Βυζαντινής Αυτοκρατορίας

Κατηγορία:Βυζαντινή Ιταλία
Ιωάννης Γεωργιάδης

Με το ονοματεπώνυμο **Ιωάννης** η **Γιάννης  Γεωργιάδης** μπορεί να αναφέρεται κάποιο από τα εξής πρόσωπα:

* Ο Ιωάννης Γεωργιάδης (πληρεξούσιος) στη Δ΄ Εθνοσυνέλευση Άργους
* Ο Ιωάννης Γεωργιάδης (ολυμπιονίκης) (1874-1960)
* Ο Γιάννης Γεωργιάδης (μουσικός)

## Δείτε Επίσης
* Γεωργιάδης
Γεώργιος Αθανασιάδης

Με το ονοματεπώνυμο **Γεώργιος Αθανασιάδης** μπορεί να αναφέρεται ένα από τα εξής πρόσωπα:
* Ο Γεώργιος Αθανασιάδης (Καρύταινα), αγωνιστής του 1821
* Ο Γεώργιος Αθανασιάδης Μελισταγής, (; - 1871) τυπογράφος
* Ο Γεώργιος Αθανασιάδης (φυσικομαθηματικός), (1866 - 1949) καθηγητής του Πανεπιστημίου Αθηνών 
* Ο Γεώργιος Αθανασιάδης - Νόβας, (1893 - 1987) καθηγητής του Πανεπιστημίου
* Ο Τζώρτζης Αθανασιάδης, δημοσιογράφος και εκδότης (1912-1983)
Κωνσταντίνος Νέγρης

Ο **Κωνσταντίνος Νέγρης** (1804 - 1880) υπήρξε αγωνιστής της Ελληνικής επανάστασης του 1821 και Έλληνας φυσικομαθηματικός καθηγητής πανεπιστημίου του 19ου αιώνα.

## Βιογραφικά στοιχεία
Γεννήθηκε στην Κωνσταντινούπολη το 1804. Πατέρας του ήταν ο Ιωάννης Νέγρης, ο τρίτος γιος του πατριάρχη της οικογένειας Νέγρη, του Θεόδωρου Νέγρη . Ολοκλήρωσε τη βασική του εκπαίδευση στη Χίο από τον Νεόφυτο Βάμβα. Με την έναρξη της Ελληνικής επανάστασης το 1821 αιχμαλωτίστηκε από τους Τούρκους και σώθηκε στην Κωνσταντινούπολη. Από εκεί μετακόμισε στην Ελλάδα και πήρε μέρος στις μάχες.

Σπούδασε στο Γαλλικό Λύκειο (*Lycée de France*) στη Γαλλία υπό την προστασία του Αλέξανδρου Μαυροκορδάτου. Συνέχισε τις σπουδές του στην Πολυτεχνική Σχολή και και στο Πανεπιστήμιο του Παρισιού.

Ήταν από τους πρώτους τακτικούς καθηγητές του Καποδιστριακού Πανεπιστημίου στην Αθήνα, και ήταν ο πρώτος καθηγητής που άρχισε να διδάσκει φυσικομαθηματικά στο Πανεπιστήμιο. Δίδαξε Γεωμετρία, Αριθμητική, Άλγεβρα και Τριγωνομετρία. Διορίστηκε με το διάταγμα της 22ας Απριλίου 1837 *Περί συστάσεως του Πανεπιστημίου*.

Απαλλάχτηκε για πολιτικούς λόγους το 1843 και ξαναδιορίστηκε μετά από μερικούς μήνες. Έπαψε να διδάσκει το 1845.

Παιδιά του ήταν ο Φωκίων Νέγρης (Κωνσταντινούπολη, 31 Μαρτίου 1846 - 15 Ιανουαρίου 1928) και ο Θεόδωρος Νέγρης (Αθήνα, 22 Ιουνίου 1836 - 30 Ιουνίου 1888).

Απεβίωσε τον Ιούλιο του 1880 στην Αθήνα. Στη διαθήκη του όρισε ετήσια δωρεά σεβαστού ποσού για το πτωχοκομείο Αθηνών.

## Παραπομπές


## Πηγές
* 
* 
*Θεόδωρος Κρητικός, «Η επιστημονική σκέψη μετά την Επανάσταση. Η περίπτωση του οθωνικού πανεπιστημίου», στο:Εθνικό Ίδρυμα Ερευνών/Κέντρο Νεοελληνικών Ερευνών, Ιστορία και φιλοσοφία των επιστημών στον Ελληνικό χώρο (17ος-19ος αι.), εκδ.Μεταίχμιο,Αθήνα, 2003, σελ.738-754

Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Αγωνιστές του 1821
Κωνσταντινος
Ιωάννης Πολίτης (αποσαφήνιση)

Με το όνομα **Ιωάννης Πολίτης** μπορεί να αναφόμαστε στα παρακάτω πρόσωπα:

* Ιωάννης Πολίτης (υπουργός) (1890-1959), Έλληνας πρέσβης και πολιτικός
* Ιωάννης Πολίτης (πανεπιστημιακός) (1886-1968), Έλληνας πανεπιστημιακός και μέλος της Ακαδημίας Αθηνών.
*
*

## Δείτε επίσης
* Πολίτης (αποσαφήνιση)
Κυριακός Δομνάνδος

Ο **Κυριάκος Δομνάνδος** (1789 - 1852) υπήρξε Έλληνας Φιλικός, Πρόξενος και φυσικομαθηματικός καθηγητής Πανεπιστημίου του 19ου αιώνα.
## Βιογραφικά στοιχεία
Η καταγωγή του ήταν από την Κρήτη. Γεννήθηκε στην Βιέννη, όπου ο πατέρας του είχε καταφύγει από την Κωνσταντινούπολη. Αρχικά ασχολήθηκε με το εμπόριο και έγινε διευθυντής εμπορικού οίκου στο Βουκουρέστι το 1809. Ήτανε και γραμματέας του Γενικού Προξενείου της Ρωσίας στο Βουκουρέστι για δεκαοκτώ χρόνια (1811 - 1829). Στην Φιλική Εταιρεία μυήθηκε το 1819 από τον Γ. Λεβέντη. Μαρτυρήθηκε όμως στις Ρωσικές αρχές και αναγκάστηκε να καταφύγει στο Παρίσι, όπου άρχισε να σπουδάζει φυσικομαθηματικά. 

Ήλθε στην Ελλάδα το 1834 και διορίστηκε τρία χρόνια αργότερα επίτιμος Καθηγητής στο Πανεπιστήμιο της Αθήνας. Ήταν ο πρώτος καθηγητής της Φυσικής Ιστορίας στην νεοσύστατη Ελλάδα. Ήταν ένας από τους κυριότερους συνιδρυτές του Φυσιογραφικού Μουσείου.

Απαλλάχτηκε το 1845 και ίδρυσε την γαλλόφωνη εφημερίδα «Courrier d' Athènes». Χρημάτισε μέλος της Επιτροπής του Ιταλικού και του Ελληνικού θεάτρου, και γραμματέας της Γαλλικής Πρεσβείας στην Αθήνα. 

Παρέμεινε επίτιμος καθηγητής του Πανεπιστημίου ως το 185ο και πέθανε δύο χρόνια αργότερα, τον Μάιο του 1852. 
## Πηγές
* 

Κατηγορία:Αυστριακοί φιλέλληνες
Κατηγορία:Έλληνες μέλη της Φιλικής Εταιρείας
Κατηγορία:Έλληνες πανεπιστημιακοί του 19ου αιώνα
Κατηγορία:Έλληνες εκδότες
Κατηγορία:Έλληνες διπλωμάτες
Ξάβερ Λάντερερ

Ο **Ξάβερ Λάντερερ** (γερμ., *Xaver Landerer*, γραφή *Ξαυέριος Λάνδερερ*, 1809-1885) ήταν Γερμανός καθηγητής πανεπιστημίου του 19ου αιώνα.

## Βιογραφικά στοιχεία
Γεννήθηκε στο Μόναχο το 1809. Ήταν διδάκτορας φυσικών επιστημών, φιλοσοφίας και ιατρικής του Πανεπιστημίου του Μονάχου. Ήλθε στην Ελλάδα το 1833 και υπηρέτησε ως ιδιαίτερος φαρμακοποιός του βασιλιά Όθωνα του Α΄.

Διορίστηκε από τους πρώτους καθηγητές του Πανεπιστημίου Αθηνών το 1837 και έγινε τακτικός το 1838. Δίδαξε Γενική Χημεία και Πειραματική Φυσική. 

Απολύθηκε το 1843 μαζί με τους άλλους Γερμανούς ως αλλοδαπός σε εφαρμογή σχετικής απόφασης, παρέμεινε όμως στην Ελλάδα και επαναδιορίστηκε το 1844 ως καθηγητής φαρμακευτικής χημείας, συνταγολογίας και βοτανικής. Παραιτήθηκε το 1869, και το 1875 ορίστηκε επίτιμος καθηγητής. Διετέλεσε δύο φορές (1846-1847 και 1854-1855) κοσμήτορας της Σχολής Θετικών Επιστημών του Πανεπιστημίου.

Ήταν ο πρώτος καθηγητής Χημείας στην Ελλάδα, διδάσκοντας στο Πολυτεχνείο μεταξύ 1844 και 1868 και ίδρυσε το πρώτο Εργαστήριο Φαρμακευτικής Χημείας. Ήταν μέλος του Ιατρικού Συνεδρίου, ενώ ίδρυσε τις Ολυμπιακές Εκθέσεις. Συνέγραψε συγγράμματα και επιστημονικές εργασίες σχετικά με τη χημεία και κυρίως τα ιαματικά νερά της Ελλάδας.

Απεβίωσε στην Αθήνα στις 7 Ιουλίου 1885.

## Παραπομπές


## Πηγές
* 

Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Γερμανοί πανεπιστημιακοί
Κατηγορία:Γερμανοί φαρμακοποιοί
Αλέξανδρος Βενιζέλος

Ο **Αλέξανδρος Βενιζέλος** (1812 - 1862) υπήρξε Έλληνας καθηγητής Πανεπιστημίου του 19ου αιώνα.
## Βιογραφικά στοιχεία
Γεννήθηκε το 1812 στην Αθήνα. Πατέρας του ήταν ο Παλαιολόγος Βενιζέλος, αδελφοί του ήταν ο Παύλος και Μιλτιάδης. Σχολείο πήγε στην Αίγινα και το 1831 πήγε στην Λειψία για να σπουδάσει. Εκεί αναγορεύτηκε διδάκτωρ της Φιλοσοφίας και Φιλολογίας. Παρακολούθησε και μαθήματα Φυσικομαθηματικών και Ιατρικής στο Πανεπιστήμιο του Βερολίνου και της Χαϊδελβέργης. 

Επέστρεψε στην Ελλάδα και έγινε δημοτικός ιατρός το 1841, ενώ αργότερα διορίστηκε υφηγητής της Αναλυτικής και της Φαρμακευτικής Χημείας, και το 1843 τακτικός καθηγητής της Γενικής Πειραματικής Χημείας. Το 1846 έγινε Πρύτανης. Πέθανε το 1862 στο Μεσολόγγι.

## Παραπομπές


## Πηγές
* 
*Αθανάσιος Μπασδράς, Οι γιατροί του Μακρυγιάννη. (Η άσκηση της ιατρικής τα πρώτα μετεπαναστατικά χρόνια)-Διδακτορική διατριβή, Τμήμα Ιατρικής της Σχολής Επιστημών Υγείας του Αριστοτελείου Πανεπιστημίου Θεσσαλονίκης, Θεσσαλονίκη, 2000, σελ.132-133

Κατηγορία:Έλληνες πανεπιστημιακοί του 19ου αιώνα
Κατηγορία:Έλληνες ιατροί του 19ου αιώνα
Κατηγορία:Οικογένεια Μπενιζέλου
Κατηγορία:Έλληνες χημικοί
Δημήτριος Στρούμπος

Ο **Δημήτριος Στρούμπος** (1806 - 1890) ήταν Έλληνας καθηγητής πανεπιστημίου του 19ου αιώνα.

## Βιογραφικά στοιχεία
Γεννήθηκε το 1806 στο χωριό Κουκούλι του Ζαγορίου στην Ήπειρο. Οι γονείς του ήταν ευκατάστατοι έμποροι. Ολοκλήρωσε την βασική του εκπαίδευση στα Ιωάννινα όπου δίδασκε ο διδάσκαλος του Γένους Αθανάσιος Σακελλάριος. Συνέχισε στην Ιόνιο Ακαδημία στην Κέρκυρα.

Αποφοίτησε από την Γενεύη και το Πολυτεχνείο του Παρισιού με διπλώματα Φυσικών Επιστημών. Επέστρεψε στην Ελλάδα και διορίστηκε καθηγητής στο Πανεπιστήμιο Αθηνών το 1839. Έγινε επίτιμος το 1844 και τακτικός καθηγητής το 1855. Δίδαξε επί πενήντα συνεχή χρόνια στο Πανεπιστήμιο και στην Στρατιωτική Σχολή των Ευελπίδων. Διετέλεσε κοσμήτορας της Φιλοσοφικής Σχολής του Πανεπιστημίου Αθηνών κατά το ακαδημαϊκό έτος 1856-1857 και πρύτανης του Πανεπιστημίου Αθηνών κατά το ακαδημαϊκό έτος 1858-1859.

Ήταν ο πρώτος ειδικός καθηγητής των Φυσικών Επιστημών του Πανεπιστημίου των Αθηνών.

Απεβίωσε στην Αθήνα στις 24 Ιανουαρίου 1890.

## Συγγράμματα
Μεταξύ των έργων του συμπεριλαμβάνονται τα εξής:

* *Η Ελλάς, πονημάτιον*, Παρίσι, 1832
* *Επιστημονικά παράδοξα*, Αθήνα 1864
* *Περί αέρος και των Ενεργειών αυτού*, Αθήνα 1869
* *De la machine Gramme*
* *Περί των γνώσεων και των δοξασιών των αρχαίων και των νεώτερων ως προς τα φυσικά φαινόμενα και των μεθόδων του ερευνάν αυτά*, 1858
* *Περί τηλεφώνου*, Αθήνα 1878
* *Περί ανατροφής και παιδεύσεως*
* *Willian Crookes: Αι των υλικών μορίων κινήσεις*. Αθήνα 1881
* *Περί των μαγνητικών στοιχείων και των γήινων ηλεκτρικών ρευμάτων γενικώς*, Αθήνα 1883
* *Dissertations de Physique par D.S. Stroumbo, publiées par le Cosmos, Les Mondes, και Les Comptes Rendus de L'Academie des Sciences*, Athènes 1888

## Παραπομπές


## Πηγές
* 
* 

Κατηγορία:Έλληνες πανεπιστημιακοί του 19ου αιώνα
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Έλληνες φυσικοί
Κατηγορία:Πρυτάνεις Εθνικού και Καποδιστριακού πανεπιστημίου Αθηνών
Νομοθεσία της Δυναστείας των Μακεδόνων

Με τον όρο **νομοθεσία της Δυναστείας των Μακεδόνων** εννοείται μια σειρά νόμων με τους οποίους οι αυτοκράτορες της Δυναστείας των Μακεδόνων αναθεώρησαν τη νομοθεσία της εποχής τους. Έτσι εξέδωσαν νόμους προσαρμοσμένους στις οικονομικές και κοινωνικές συνθήκες της εποχής τους.

## Νόμοι
### [[Πρόχειρος Νόμος]]
Ήταν απάνθισμα νόμων ή μεμονωμένοι νόμοι και αντικατέστησαν την Εκλογή (Δυναστεία Ισαύρων).

### Επαναγωγή
Ήταν εισαγωγή στον Πρόχειρο Νόμο και καθόριζε με ακρίβεια τις αρμοδιότητες του αυτοκράτορα και του Πατριάρχη.

### Βασιλικά
Ήταν συλλογή νόμων και αντλεί κυρίως από τις νομικές συλλογές του Ιουστινιανού.(60 βιβλία)

### [[Νεαραί]]
Ήταν νόμοι που απέβλεπαν στον περιορισμό της μεγάλης γαιοκτησίας.

### [[Επαρχικόν Βιβλίον]]
Περιλάμβανε διατάξεις που ρύθμιζαν τη λειτουργία των συντεχνιών, εμπορικά σωματεία των εμπόρων και των βιοτεχνών της Κωνσταντινούπολης.

## Επιδιώξεις της νομοθεσίας
Σκοπός της νομοθεσίας αυτής ήταν να κάνουν πιο εύρυθμη τη λειτουργία της διοίκησης και να λύσουν τα επείγοντα κοινωνικά προβλήματα. Πρακτικά, οι Μακεδόνες αυτοκράτορες προσπάθησαν, αλλού με μεγαλύτερο και αλλού με μικρότερο βαθμό επιτυχίας:

* Να προτιμούνται ως αγοραστές οι γείτονες και οι συγγενείς όταν πουλιέται ένα κομμάτι γης.
* Οι *δυνατοί* να είναι υποχρεωμένοι να επιστρέψουν στους φτωχούς ιδιοκτήτες τα κτήματά τους χωρίς αποζημίωση
* Οι *δυνατοί* να πληρώνουν τους φόρους των φτωχών (*αλληλέγγυον*, 1002)
* Να περιοριστεί η δύναμη της Εκκλησίας
* Να αποτραπεί η πώληση και η αγορά των στρατοτοπίων και των στρατιωτικών κτημάτων

Κατηγορία:Βυζαντινό Δίκαιο
Παναγιώτης Παυλίδης (αποσαφήνιση)

Με το ονοματεπώνυμο **Παναγιώτης Παυλίδης** μπορεί να αναφέρεται κάποιο από τα εξής πρόσωπα:
* Ο Παναγιώτης Παυλίδης (ολυμπιονίκης)
* Ο Παναγιώτης Παυλίδης (καθηγητής)
Πρόνοια (Βυζάντιο)

Ο θεσμός της **Πρόνοιας** ήταν πολιτική που εφαρμόστηκε από τους Κομνηνούς (από τoν 11o αιώνα) και χαρακτηρίστηκε ως αριστοκρατικός πατριωτισμός. Οι στρατιώτες αποδέκτες των προνομίων αυτού του θεσμού ονομάζονταν προνοιάριοι ή στρατιώτες και έγιναν η άρχουσα τάξη.
Οι προνοιάριοι ήταν έφιπποι πολεμιστές που συμμετείχαν σε εμφύλιους πολέμους. Επίσης ο αυτοκράτορας τους παραχωρούσε αγροτικές εκτάσεις ή το δικαίωμα είσπραξης φόρων με αντάλλαγμα την παροχή (πρόνοια) στρατιωτικής υπηρεσίας. Γι' αυτό τον 11ο αιώνα πολλοί ήθελαν να είναι στον στρατό σε αντίθεση με πιο παλιά χρόνια όπου το απέφευγαν και προτιμούσαν άλλα επαγγέλματα.

Ο Βυζαντινός στρατός δεν στελεχώνεται τώρα μόνο από μισθοφόρους αλλά κυρίως από προνοιάριους. Οι παροχές τις οποίες αντάλασσαν οι στρατιώτες με τον αυτοκράτορα ονομάζονταν πρόνοιες, δεν αποτελούσαν ιδιοκτησία του προνοιαρίου αλλά του κράτους και επομένως ούτε μεταβιβάζονταν ούτε κληρονομούνταν. Ο θεσμός της πρόνοιας παρουσιάζει μερικές ομοιότητες με τον θεσμό της φεουδαρχίας, για την οποία έχει ήδη γίνει λόγος. Σε καμία περίπτωση όμως δεν μπορεί να γίνει λόγος για την ταύτιση των δύο συστημάτων.
Κατηγορία:Κοινωνία στη Βυζαντινή Αυτοκρατορία
Ετερογενή μίγματα

**Ετερογενή μείγματα** ονομάζουμε τα μίγματα στα οποία μπορούμε να διακρίνουμε με γυμνό μάτι ή κοινό μικροσκόπιο τα επιμέρους συστατικά τους.

## Παράδειγματα
*χλωριούχο νάτριο + θεϊκός χαλκός
*ζάχαρη και καφές 
*σούπα 
*ζάχαρη και κανέλα
*λαδόξυδο
*λάδι και νερό 
*αλατοπίπερο
*καπνός 
*φυσικός χυμός πορτοκάλι
*γάλα 
*σοβάς
*γρανίτης
*ελληνικός καφές 
*χώμα 
*λασπόνερο
*αφρός μαλλιών
*ζελέ 
*αίμα

## Πηγές
* Λιοδάκης Στυλιανός. *Αναλυτική Χημεία*, Παπασωτηρίου, 2001, ISBN 9607510860

Κατηγορία:Μίγματα
Βουλευτής του Πανεπιστημίου

Ο **Βουλευτής του [[Εθνικό και Καποδιστριακό Πανεπιστήμιο Αθηνών|Πανεπιστημίου Όθωνος]]** ήταν θεσμός που διήρκεσε από το 1843 ως το 1863.
## Ιστορική αναδρομή
Η εθνική συνέλευση του 1843 αναγνώρισε υπέρ του Πανεπιστημίου το δικαίωμα να αντιπροσωπεύεται στην Βουλή με έναν βουλευτή που θα εκλέγεται από τους καθηγητές. Το προνόμιο αυτό αναγράφτηκε στο σύνταγμα το οποίο ψηφίστηκε από την συνέλευση αυτή. Ο θεσμός καταργήθηκε από την Εθνική Συνέλευση του 1863, χωρίς όμως να καταγραφεί στο σύνταγμα που επίσης ψήφισε η συνέλευση αυτή.

## Βουλευτές του Πανεπιστημίου
Βουλευτές του Πανεπιστημίου εκλέχτηκαν και διετέλεσαν ως εξής:

Από τους βουλευτές αυτούς διετέλεσαν υπουργοί την περίοδο που υπηρέτησαν ως εξής:
* ο Σπυρίδων Πήλικας (Υπουργός Δικαιοσύνης)
* ο Αλέξανδρος Ραγκαβής (Υπουργός των Εξωτερικών)

## Πηγές
* 

Π
*
Ομογενή μίγματα

**Ομογενή μείγματα** ονομάζουμε τα μείγματα στα οποία δεν μπορούμε να διακρίνουμε με γυμνό μάτι ή κοινό μικροσκόπιο τα επιμέρους συστατικά τους. Τα υγρά ομογενή μείγματα ονομάζονται και διαλύματα. Τα ομογενή μείγματα έχουν την ίδια σύσταση και τις ίδιες ιδιότητες σε όλη τους την μάζα. 

## Παραδείγματα
*Κρασί
*Αέρας σε ένα μπαλόνι ( όχι ο ατμοσφαιρικός αέρας )
*Καθαριστικό Πιάτων
*Μελάνι
*Αναψυκτικά
*Αλατόνερο
*κρασί και νερό
*νερό και μελάνι
*Ζαχαρόνερο
* Τσάι
*Νερό βρύσης
*Νερό θαλασσινό
*ξύδι
*μπύρα
*κέρματα(κράμα)
*βενζίνη
*οινόπνευμα(υγρή αλκοόλη σε νερό)
*ιδρώτας
*δάκρυα

## Πηγές
* Λιοδάκης Στυλιανός. *Αναλυτική Χημεία*, Παπασωτηρίου, 2001, ISBN 9607510860.

Κατηγορία:Μίγματα
Νικόλαος Μακρής (ευεργέτης)

Ο **Νικόλαος Μακρής** (Δημητσάνα, 1790 - 1854) ήταν Έλληνας εθνικός ευεργέτης.

## Βιογραφικά στοιχεία
Γεννήθηκε στη Δημητσάνα το 1790. Ήταν ανεψιός του εθνομάρτυρα Πατριάρχη Γρηγορίου Ε'. Διδάχτηκε τα πρώτα γράμματα στην Μονή Φιλοσόφου και μετά πήγε στο Κισνόβιο της Βεσσαραβίας. Εκεί απόκτησε την μεγάλη του περιουσία, την οποία διέθεσε σε ευεργετικούς σκοπούς. Απεβίωσε στην Βραΐλα το 1854.

## Ευεργετικό έργο
Το 1847 έκτισε και κατάρτισε τα σχολεία της Δημητσάνας. Το 1851 ευεργέτησε την Αρχαιολογική Εταιρεία. Κληροδότησε όλη του την περιουσία στο Πανεπιστήμιο Αθηνών και στα σχολεία της Δημητσάνας.

## Πηγές
* 
* 

Κατηγορία:Έλληνες ευεργέτες
Νικόλαος Μακρής (αποσαφήνιση)

Με το ονοματεπώνυμο **Νικόλαος Μακρής** μπορεί να αναφέρεται κάποιο από τα εξής πρόσωπα:

*Νικόλαος Μακρής (λογοτέχνης) (1849-1881), Έλληνας συγγραφέας.
*Νικόλαος Μακρής (στρατιωτικός) (1827-1911), Έλληνας στρατιωτικός και πολιτικός.
*Νικόλαος Μακρής (ευεργέτης), (; - 1854), Έλληνας ευεργέτης.
*Νικόλαος Μακρής (νομάρχης) (19.. - 1982), Έλληνας νομάρχης.
Ιωάννης Παπαδάκης (φυσικομαθηματικός)

Ο **Ιωάννης Παπαδάκης** (1825 - 1876) ήταν Έλληνας μαθηματικός, φυσικός, αστρονόμος και μετεωρολόγος του 19ου αιώνα.

## Βιογραφικά στοιχεία
Γεννήθηκε στον Τζιτζιφέ Αποκορώνου της Κρήτης το 1825. Πατέρας του ήταν ο Γιώργης Παπαδάκης ή Ξέπαπας, οπλαρχηγός της επανάστασης του 1821 και «φροντιστής» οικονομίας της επαναστατημένης Κρήτης το 1822, ο οποίος εκπροσώπησε το νησί ως πληρεξούσιος στη Β΄ Εθνοσυνέλευση που έγινε στο Άστρος Κυνουρίας (29 Μαρτίου-18 Απριλίου 1823). 

Ο Ιωάννης έγινε έκτακτος καθηγητής των μαθηματικών και της αστρονομίας στις 3 Μαΐου 1850, επίτιμος καθηγητής στις 5 Σεπτεμβρίου 1852, και τακτικός καθηγητής στις 17 Αυγούστου 1854. Διετέλεσε δύο φορές (1859-1860 και 1873-1874) κοσμήτορας της Φιλοσοφικής Σχολής και πριν τον θάνατό του το 1876 εξελέγη πρύτανης για το ακαδημαϊκό έτος 1876-1877.

Εργάστηκε επίσης ως βοηθός αστρονόμος στο Αστεροσκοπείο Αθηνών από το 1850, και διετέλεσε προσωρινός διευθυντής του αστεροσκοπείου όταν αποχώρησε λόγω ασθένειας ο πρώτος διευθυντής Γεώργιος Βούρης, το 1855 μέχρι το 1858 οπότε και ανέλαβε ως τρίτος Διευθυντής ο Ιούλιος Σμιτ.

## Συγγράμματα
* Διάφορες μετεωρολογικές παρατηρήσεις
* Παρατηρήσεις επί των δορυφόρων του Δία 
* Είχε τη σύνταξη των αστρονομικών στο «Εθνικό Ημερολόγιο» του Μ. Βρετού.

## Παραπομπές


## Πηγές
* 

Κατηγορία:Έλληνες φυσικοί
Κατηγορία:Έλληνες μαθηματικοί
Κατηγορία:Έλληνες αστρονόμοι
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Πρυτάνεις Εθνικού και Καποδιστριακού πανεπιστημίου Αθηνών
Κατηγορία:Φυσικοί του 19ου αιώνα
Κατηγορία:Μαθηματικοί του 19ου αιώνα
Κατηγορία:Αστρονόμοι του 19ου αιώνα
Κατηγορία:Βιογραφία-επέκταση
Βασίλειος Λάκων

Ο **Βασίλειος Λάκων** (1830 - 1900) ήταν Έλληνας φυσικομαθηματικός καθηγητής πανεπιστημίου του 19ου αιώνα.

## Βιογραφικά στοιχεία
Γεννήθηκε στην Κέα το 1830. Ήταν ο πρώτος που έλαβε διδακτορικό δίπλωμα στα Μαθηματικά από το Πανεπιστήμιο Αθηνών το 1850. Συνέχισε τις σπουδές του στο Πανεπιστήμιο του Παρισιού για τρία χρόνια. Από το 1854 εργάστηκε ως βοηθός αστρονόμος στο Εθνικό Αστεροσκοπείο Αθηνών και ως καθηγητής Γυμνασίου. Έγινε Υφηγητής της Πειραματικής Φυσικής στο Πανεπιστήμιο Αθηνών το 1854 και αργότερα το 1862 επίτιμος καθηγητής των Καθαρών και Εφαρμοσμένων Μαθηματικών. Το 1863 έγινε έκτακτος και το 1868 τακτικός καθηγητής, και το ακαδημαϊκό έτος 1869-1870 διετέλεσε κοσμήτορας της Σχολής Θετικών Επιστημών του Πανεπιστημίου Αθηνών. Στη συνέχεια, κατά το ακαδημαϊκό έτος 1880-1881 διετέλεσε πρύτανης του Πανεπιστημίου Αθηνών.

Απεβίωσε στην Αθήνα το 1900.

## Συγγράμματα
* *Περί των αρχών και των αξιωμάτων της Γεωμετρίας*
* *Διάφορα διδακτικά βιβλία της μέσης εκπαιδεύσεως*
* Στην Γ΄ Ολυμπιάδα του 1875 ο Λάκων συνέταξε την βιβλιογραφία της ελληνικής διανοήσεως στον τομέα των φυσικομαθηματικών επιστημών.
* Διάφορα δημοσιεύματα στο περιοδικό *«[[Αθηνά (περιοδικό)|Αθηνά]]»*

## Παραπομπές


## Πηγές
* 
*Θεόδωρος Κρητικός, «Η επιστημονική σκέψη μετά την Επανάσταση. Η περίπτωση του οθωνικού πανεπιστημίου», στο:Εθνικό Ίδρυμα Ερευνών/Κέντρο Νεοελληνικών Ερευνών, Ιστορία και φιλοσοφία των επιστημών στον Ελληνικό χώρο (17ος-19ος αι.), εκδ.Μεταίχμιο,Αθήνα, 2003, σελ.738-754

## Εξωτερικοί σύνδεσμοι
* Βασίλειος Λάκων στον ''Πανδέκτη'', του Εθνικού Ιδρύματος Ερευνών

Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Έλληνες φυσικοί
Κατηγορία:Έλληνες μαθηματικοί
Κατηγορία:Πρυτάνεις Εθνικού και Καποδιστριακού πανεπιστημίου Αθηνών
Γεώργιος Μαυροκορδάτος

Ο **Γεώργιος Μαυροκορδάτος**  ήταν Έλληνας νομικός επιστήμονας του 19ου αιώνα και εθνικός ευεργέτης.
## Βιογραφικά στοιχεία
Ήταν από τους πρώτους καθηγητές του πανεπιστημίου. Δίδαξε στην Σχολή της Νομικής του Οθωνικού Πανεπιστημίου από το 1837 έως το 1858. 
## Ευεργετικό του έργο
Κληροδότησε μετά θάνατο όλη του την περιουσία στο Πανεπιστήμιο.

## Δείτε επίσης
* Οικογένεια Μαυροκορδάτου

## Παραπομπές


## Πηγές
* 
* 

Κατηγορία:Έλληνες ευεργέτες
Επαρχία Χαλκίδας

right|300px|thumb|Η επαρχία Χαλκίδας
Η **επαρχία Χαλκίδας** (ή **Κυρίως Εύβοιας**) ήταν μία από τις τρεις επαρχίες του νομού Εύβοιας. Καταλάμβανε το κεντρικό και βόρειο τμήμα του νομού ενώ από το 1974 περιλάμβανε και ένα τμήμα της ηπειρωτικής Ελλάδας, απέναντι από την Χαλκίδα. Έδρα της επαρχίας ήταν η Χαλκίδα

## Διοικητικές μεταβολές
Δημιουργήθηκε αρχικά με την διοικητική διαίρεση του 1833 ως μία από τις τρεις επαρχίες του νομού Εύβοιας. Καταργήθηκε στην συνέχεια με την διοικητική διαίρεση του 1836 η οποία κατήργησε προσωρινά το νομαρχιακό σύστημα και επανασυστάθηκε το 1848. Το 1974 προστέθηκε στην επαρχία και το γειτονικό τμήμα της Στερεάς Ελλάδας που περιλαμβάνει τους δήμους Ανθηδώνας και Αυλίδας. Το τμήμα αυτό ανήκε μέχρι τότε στην επαρχία Θηβών. Η επαρχία καταργήθηκε το 1997 με το σχέδιο Καποδίστριας.

## Παραπομπές


Κατηγορία:Επαρχίες του νομού Εύβοιας
Αθανάσιος Κυζικηνός

Ο **Αθανάσιος Κυζικηνός** (1822-1894) υπήρξε Έλληνας φυσικομαθηματικός καθηγητής Πανεπιστημίου του 19ου αιώνα.

## Βιογραφικά στοιχεία
Γεννήθηκε στην Κωνσταντινούπολη το 1822. Σχολείο πήγε στην Άνδρο στο Ορφανοτροφείο Καΐρη και στην Αθήνα στο Γυμνάσιο. 

Άρχισε να σπουδάζει Νομική στο Πανεπιστήμιο της Αθήνας, και αργότερα συνέχισε στο Φυσικό τμήμα της Φιλοσοφικής σχολής. Πήγε στο εξωτερικό και συμπλήρωσε τις σπουδές του στην Γκρενόμπλ και πήρε πτυχίο μαθηματικού. 

Άρχισε να δουλεύει σε ιδιωτικό Λύκειο της Γκρενόμπλ ως καθηγητής μαθηματικών και ελληνικών. Επέστρεψε στην Ελλάδα και διετέλεσε καθηγητής των μαθηματικών στο Γυμνάσιο της Τρίπολης για είκοσι χρόνια. Εκλέχτηκε τακτικός καθηγητής των Μαθηματικών στο Πανεπιστήμιο της Αθήνας το 1872.

## Συγγράμματα
* Θεωρητική Αριθμητική και Στοιχεία Άλγεβρας
## Πηγές
* 

## Εξωτερικοί σύνδεσμοι
* Παναγιώτης Κυζικηνός στον ''Πανδέκτη'', του Εθνικού Ιδρύματος Ερευνών

Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Έλληνες μαθηματικοί
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Επαρχία Καρυστίας

right|300px|thumb|Η επαρχία Καρυστίας
Η **επαρχία Καρυστίας** (ή **Καρύστου και Σκύρου** ή **Κεντρικής και Νότιας Εύβοιας**) ήταν μία από τις τρεις επαρχίες του νομού Εύβοιας. Καταλάμβανε το νότιο τμήμα του νομού και το νησί της Σκύρου. Έδρα της επαρχίας ήταν η Κύμη.

## Διοικητικές μεταβολές
Δημιουργήθηκε αρχικά με την διοικητική διαίρεση του 1833 ως μία από τις τρεις επαρχίες του νομού Εύβοιας.. Έδρα της αρχικά ορίστηκε η Κάρυστος αλλά το 1835 η έδρα της επαρχίας μεταφέρθηκε στην Κύμη. Η επαρχία καταργήθηκε την επόμενη χρονιά, με την διοικητική διαίρεση του 1836 η οποία κατήργησε προσωρινά το νομαρχιακό σύστημα και επανασυστάθηκε το 1848. Το 1958 προστέθηκε στην επαρχία και η Σκύρος που μέχρι τότε ανήκε στην επαρχία Βορείων Σποράδων. Στη συνέχεια η επαρχία παρέμεινε αμετάβλητη μέχρι την κατάργησή της το 1997 με το σχέδιο Καποδίστριας.

## Παραπομπές


Καρυ
Επαρχία Ιστιαίας

right|300px|thumb|Η επαρχία Ιστιαίας πριν την κατάργησή της το 1997
Η **επαρχία Ιστιαίας** (ή **Βόρειας Εύβοιας**, παλαιότερα **επαρχία Ξηροχωρίου**) ήταν μία από τις τρεις επαρχίες του νομού Εύβοιας μέχρι το 1998. Καταλάμβανε το βορειότερο τμήμα του νομού. Έδρα της επαρχίας ήταν η Ιστιαία.

## Διοικητικές μεταβολές
Δημιουργήθηκε για πρώτη φορά με την διοικητική διαίρεση του 1845, με ονομασία επαρχία Ξηροχωρίου, αποτελούμενη αρχικά από τους τότε δήμους Ιστιαίας και Αιδηψού. Μέχρι τότε η περιοχή ήταν τμήμα της επαρχίας Χαλκίδας. Το 1913 μετονομάστηκε σε επαρχία Ιστιαίας καθώς το Ξηροχώρι μετονομάστηκε σε Ιστιαία. Στην συνέχεια η επαρχία παρέμεινε αμετάβλητη μέχρι την κατάργησή της το 1999 με την εφαρμογή του Σχεδίου Καποδίστριας.

Το 2011, τα εδάφη της επαρχίας αποτέλεσαν μέρος του νέου Δήμου Ιστιαίας - Αιδηψού που δημιουργήθηκε με το Σχέδιο Καλλικράτης.

## Παραπομπές


Κατηγορία:Επαρχίες του νομού Εύβοιας
Ιωάννης Σημαντήρας

Ο **Ιωάννης Σημαντήρας** (1877 - 1916) ήταν Έλληνας νομικός.

## Βιογραφικά στοιχεία
Γεννήθηκε στην Αθήνα και ήταν γιος του Κωνσταντίνου Σημαντήρα, προέδρου του Αρείου Πάγου. Το 1893 εγγράφηκε στη νομική σχολή του Καποδιστριακού πανεπιστημίου Αθηνών και το 1897 έγινε διδάκτορας του ίδιου πανεπιστημίου. Συμπλήρωσε τις σπουδές του στο Βερολίνο και το Παρίσι. Το 1905 αναγορεύθηκε υφηγητής του δικονομικού δικαίου στη νομική σχολή Αθηνών και το 1911 διορίσθηκε τακτικός καθηγητής στο ίδιο μάθημα. Συμμετείχε σε πολλές νομοπαρασκευαστικές επιτροπές και είχε σημαντικό συγγραφικό έργο.

Εις μνήμην του η σύζυγος του θέσπισε διαγωνισμό για την βράβευση πραγματείας επί της Νέας Πολιτικής Δικονομίας, διαγωνισμός ο οποίος υπάρχει μέχρι και σήμερα.

Απεβίωσε στις 28 Ιουνίου 1916 από καρκίνο, στην Κηφισιά και ήταν παντρεμένος με την Αμαλία Σημαντήρα. Γιος του ήταν ο Κωνσταντίνος Ι. Σημαντήρας.

## Πηγές


Κατηγορία:Καθηγητές νομικής Αθηνών
Κατηγορία:Έλληνες πανεπιστημιακοί του 19ου αιώνα
Επαρχία Λεβαδείας

right|300px|thumb|Η Επαρχία Λεβαδείας

Η **Επαρχία Λεβαδείας** ήταν μία από τις δύο επαρχίες του νομού Βοιωτίας. Καταλάμβανε το βόρειο τμήμα του νομού. Έδρα της ήταν η Λιβαδειά. Εκτεινόταν στα όρια των πρώην δήμων και κοινοτήτων(επί καποδίστρια) Λεβαδέων, Αλιάρτου, Αραχόβης, Δαύλειας, Διστόμου, Κορώνειας, Ορχομενού, Χαιρώνειας, Αντίκυρας και Κυριακίου 

## Διοικητικές μεταβολές
Δημιουργήθηκε αρχικά με την διοικητική διαίρεση του 1833 ως μία από τις πέντε αρχικά επαρχίες του νομού Αττικής και Βοιωτίας. Καταργήθηκε στην συνέχεια με την διοικητική διαίρεση του 1836 η οποία κατήργησε προσωρινά το νομαρχιακό σύστημα και επανασυστάθηκε το 1848. Με την δημιουργία του νομού Βοιωτίας αρχικά το 1899 και στην συνέχεια το 1943 αποτέλεσε μία από τις δύο επαρχίες του νομού. Την ίδια χρονιά η επαρχία διευρύνθηκε με την προσάρτηση των κοινοτήτων που μέχρι τότε ανήκαν στην επαρχία Λοκρίδας, Παύλου, Λουτσίου και Πύργου καθώς και της κοινότητας Αντίκυρας που μέχρι τότε ανήκε στην επαρχία Παρνασσίδας. Η επαρχία στην συνέχεια παρέμεινε αμετάβλητη μέχρι την κατάργησή της το 1997 με το σχέδιο Καποδίστριας. 

## Πληθυσμός
Πορεία του πληθυσμού της επαρχίας από το 1861

## Παραπομπές


*
Κατηγορία:Επαρχίες του νομού Βοιωτίας
Αθανάσιος Ροντήρης

Ο **Αθανάσιος Ροντήρης** (1823 - 1889) ήταν Έλληνας νομικός και πολιτικός.

## Βιογραφικά στοιχεία
Γεννήθηκε στον Πλάτανο Ναυπακτίας και ήταν γιος του Χρήστου Ροντήρη. Σπούδασε στη Νομική Σχολή Αθηνών και το 1849 εισήλθε στο δικαστικό σώμα υπηρετώντας ως πρωτοδίκης. Το 1880 διορίστηκε τακτικός καθηγητής του διοικητικού δικαίου στη νομική σχολή Αθηνών, θέση από την οποία απολύθηκε δύο χρόνια αργότερα.

Ασχολήθηκε με την πολιτική και εξελέγη πληρεξούσιος Ναυπάκτου στη Συνέλευση του 1862. Από τότε μέχρι και το 1899 εκλεγόταν συνεχώς βουλευτής Ναυπάκτου. Στην κυβέρνηση Βούλγαρη, στον ανασχηματισμό του 1864 διετέλεσε υπουργός επί των ναυτικών. Επίσης είχε διατελέσει γενικός γραμματέας του υπουργείου δικαιοσύνης.

Απεβίωσε στην Αθήνα το 1889.

## Πηγές


Κατηγορία:Έλληνες πληρεξούσιοι
Κατηγορία:Έλληνες υπουργοί Ναυτικών
Κατηγορία:Καθηγητές νομικής Αθηνών
Ξηροχώρι

Με το όνομα **Ξηροχώρι** αναφέρονται τα παρακάτω χωριά της Ελλάδας:
* το Ξηροχώρι Αχαΐας
* το Ξηροχώρι Ηλείας
* το Ξηροχώρι Θεσσαλονίκης

Επίσης με το όνομα αυτό αναφερόταν στο παρελθόν η Ιστιαία.

Κατηγορία:Αποσαφηνίσεις ελληνικών τοπωνυμίων
Κωνσταντίνος Μητσόπουλος

Ο **Κωνσταντίνος Μ. Μητσόπουλος** (1844 - 1911) ήταν Έλληνας φυσικομαθηματικός καθηγητής πανεπιστημίου του 19ου αιώνα.

## Βιογραφικά στοιχεία
Γεννήθηκε στην Πάτρα το 1844 και ήταν ανηψιός του Ηρακλή Μητσόπουλου. Ήταν ο πρώτος που αποφοίτησε με διδακτορικό δίπλωμα φυσικών επιστημών του Εθνικού Πανεπιστημίου, το 1868. Σπούδασε φυσική, χημεία, πυροχυμική, γεωλογία, γεωδαισία, μεταλλουργία, μεταλλευτική, μεταλλευτικό δίκαιο και μηχανουργική για έξι χρόνια με υποτροφία της Κυβέρνησης στη μεταλλευτική ακαδημία Freiberg Bergakademie της Σαξωνίας.

Διορίστηκε έκτακτος καθηγητής στο Πανεπιστήμιο και το Πολυτεχνείο το 1875, και τακτικός το 1888. Το ακαδημαϊκό έτος 1888-1889 διετέλεσε κοσμήτορας της Φιλοσοφικής Σχολής και το ακαδημαϊκό έτος 1907-1908 της Σχολής Θετικών Επιστημών του Πανεπιστημίου Αθηνών. Το ακαδημαϊκο έτος 1900-1901 εξελέγη πρύτανης του Πανεπιστημίου. Απαλλάχτηκε το 1910 από καθηγητής και διορίστηκε διευθυντής του Πολυτεχνείου.

Ήταν ο πρώτος ειδικός γεωλόγος και ορυκτολόγος της Ελλάδας, εισηγητής της Πειραματικής Ορυκτολογίας και από τους κυριότερους συντελεστές της προαγωγής των φυσικών επιστημών στην Ελλάδα. 

Απεβίωσε το 1911 στην Αθήνα. Γιος του ήταν ο καθηγητής Γεωλογίας, Μάξιμος Μητσόπουλος.

## Επιστημονικό έργο
Εξέδιδε το περιοδικό *«Προμηθεύς»*. Μεταξύ των γραπτών του έργων είναι τα εξής:
* *Petermanns Mitteilungen: Studien über die chemische Beschaffenheit des zu Mycenä entdeckten Antiquitäten*
* *Berghütten und Salinenwesen von Griechenland in der National-Ausstellung von Athen*
* *Die Erdbeben in Griechenland und der Türkei*
* *Das grosse Erdbeben auf der Insel Zante* 
* *Die Erdbeben von Theben und Lokris* 
* *Die Erdbeben von Tripolis und Triphylia* 
* *Περί του αν επικερδείς ή ζημιώδεις αι ισπανικάι κάμινοι των μεταλλουργείων Λαυρίου*
* *Πραγματεία περί μεταλλουργείων, μεταλλείων, ορυχείων και λατομείων*
* *Περί του ηλίου*

## Παραπομπές


## Πηγές

* 
*Θεόδωρος Κρητικός, «Η επιστημονική σκέψη μετά την Επανάσταση. Η περίπτωση του οθωνικού πανεπιστημίου», στο:Εθνικό Ίδρυμα Ερευνών/Κέντρο Νεοελληνικών Ερευνών, Ιστορία και φιλοσοφία των επιστημών στον Ελληνικό χώρο (17ος-19ος αι.), εκδ.Μεταίχμιο,Αθήνα, 2003, σελ.738-754

Κατηγορία:Έλληνες φυσικοί
Κατηγορία:Έλληνες μαθηματικοί
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Πρυτάνεις Εθνικού και Καποδιστριακού πανεπιστημίου Αθηνών
Γεώργιος Κρίνος

Ο **Γεώργιος Κρίνος** (1850 - 1935) ήταν Έλληνας χημικός, καθηγητής πανεπιστημίου.

## Βιογραφικά στοιχεία
Γεννήθηκε στη Σύρο το 1850. Απόφοίτησε από το Εθνικό Πανεπιστήμιο το 1872 και έκανε μεταπτυχιακές σπουδές στο Πανεπιστήμιο της Χαϊδελβέργης από όπου και αποφοίτησε με διδακτορικό τίτλο στη Χημεία και τη Φιλοσοφία.

Διορίστηκε αρχικά υφηγητής του Πανεπιστημίου Αθηνών και στη συνέχεια έκτακτος καθηγητής Φαρμακευτικής Χημείας και Συνταγολογίας. Απολύθηκε το 1882, προτού ξαναδιοριστεί ένα χρόνο αργότερα και στη συνέχεια διοργάνωσε το Φαρμακευτικό φροντιστήριο. Αποχώρησε από το Πανεπιστήμιο το 1891.

Απεβίωσε στο Παρίσι το 1935.

## Συγγράμματα
* *Περί χημικής συνθέσεως και της σπουδαιότητος αυτής εις την φαρμακευτική*.

## Παραπομπές


## Πηγές
* 

## Εξωτερικοί σύνδεσμοι
* Γεώργιος Κρίνος στον ''Πανδέκτη'', του Εθνικού Ιδρύματος Ερευνών

Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Έλληνες χημικοί
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Έλληνες πανεπιστημιακοί του 20ού αιώνα
Μαδιάμ

Η **χώρα των Μαδιανιτών**, που εκτείνεται μεταξύ Αιγύπτου και Μωαβ, πιθανότατα δε προς ανατολάς του Αιλανιτικού Κόλπου. Στη Μαδιάμ κατέφυγε ο Μωυσής μετά τον φόνο του Αιγύπτιου και εκεί νυμφεύθηκε τη θυγατέρα του ιερέα Ιοθώρ. 

## Πηγές
* Έξ. β΄15, γ΄1

Κατηγορία:Γεωγραφία της Βίβλου
Ιωάννης Χατζιδάκις

Ο **Ιωάννης Χατζιδάκης** (13 Απριλίου 1844 - 1921) ήταν Έλληνας φυσικομαθηματικός καθηγητής πανεπιστημίου του 19ου αιώνα.

## Βιογραφικά στοιχεία
Γεννήθηκε στην Κρήτη στη Μύρθιο Αγ. Βασιλείου Ρεθύμνου το 1844. Ολοκλήρωσε τη βασική του εκπαίδευση στη Σύρο και από το 1863 σπούδασε μαθηματικά στο Εθνικό Πανεπιστήμιο. Αποφοίτησε με διδακτορικό δίπλωμα Μαθηματικών το 1868 και μετέβη με υποτροφία του Πανεπιστημίου στο Παρίσι και το Βερολίνο για να συνεχίσει τις σπουδές του.

Επέστρεψε και διορίστηκε υφηγητής το 1880, τακτικός το 1884 και το 1914 επίτιμος καθηγητής μαθηματικών στο Πανεπιστήμιο. Δίδαξε επίσης θεωρητική μηχανική στο Πολυτεχνείο (1888-1914), και μαθηματικά στη Σχολή Ευελπίδων (1873-1900) και στην Σχολή Ναυτικών Δοκίμων (1886-1891). Διετέλεσε κοσμήτορας της Φιλοσοφικής Σχολής το ακαδημαϊκό έτος 1890-1891, και της Σχολής Θετικών Επιστημών κατά τα ακαδημαϊκα έτη 1904-1905 και 1911-1912. Απεβίωσε το 1921.

Αδελφός του ήταν ο γλωσσολόγος Γεώργιος Χατζιδάκις, γιός του ήταν ο μαθηματικός και λογοτέχνης Νικόλαος Χατζιδάκις και εγγονή του ήταν η συγγραφέας, μεταφράστρια και κριτικός Φούλα Χατζιδάκη (1906-1984) με σημαντική δράση στην Εθνική Αντίσταση. 

## Συγγράμματα
Εξέδωσε πολυάριθμο επιστημονικό και διδακτικό έργο. Μεταξύ των άλλων:
* *Εισαγωγή εις την ανωτέρα άλγεβρα*
* *Επίπεδος αναλυτική γεωμετρία*
* *Διαφορικός λογισμός*
* *Θεωρητική Μηχανική*
* *Στοιχειώδης Γεωμετρία*
* *Στοιχειώδης Αριθμητική*
* *Θεωρητική Αριθμητική*
* *Ολοκληρωτικός Λογισμός*
* *Θεωρητική Μηχανική*

## Παραπομπές


## Πηγές
* 

## Εξωτερικοί σύνδεσμοι
* Ιωάννης Χατζηδάκης στον ''Πανδέκτη'', του Εθνικού Ιδρύματος Ερευνών.

Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Έλληνες φυσικοί
Κατηγορία:Έλληνες μαθηματικοί
Τιμολέων Αργυρόπουλος

Ο **Τιμολέων Αργυρόπουλος** (1847 - 1912) ήταν Έλληνας φυσικομαθηματικός καθηγητής πανεπιστημίου.

## Βιογραφικά στοιχεία
Γεννήθηκε στην Αθήνα το 1847. Φοίτησε στο Πανεπιστήμιο Αθηνών και αποφοίτησε με διδακτορικό δίπλωμα φυσικής και συνέχισε τις σπουδές του στην Σορβόνη. Επέστρεψε στην Ελλάδα και το 1884 διορίστηκε υφηγητής, το 1897 επίτιμος καθηγητής φυσικής και το 1885 τακτικός καθηγητής στο Πανεπιστήμιο Αθηνών, διαδεχόμενος τον Δημήτριο Στρούμπο.

Ήταν ο ιδρυτής του πρώτου πειραματικού εργαστηρίου  Φυσικής στο Πανεπιστήμιο. Διετέλεσε επίσης καθηγητής της Σχολής των Ευελπίδων και της Σχολής των Δοκίμων. 

Διετέλεσε μέλος του πρώτου διοικητικού συμβουλίου του Συλλόγου προς Διάδοσιν Ωφέλιμων Βιβλίων, καθώς και πρόεδρος του Φιλολογικού Συλλόγου Παρνασσός, από το 1880 έως το 1912. Επίσης, το 1909 εξελέγη κοσμήτορας της Σχολής Θετικών Επιστημών και έμεινε στη θέση αυτή για ένα χρόνο. 

Θεωρείται ότι εισήγαγε την νεώτερη ηλεκτρολογία στην Ελλάδα.

Απεβίωσε στις 16 Ιανουαρίου 1912

## Συγγράμματα
Μεταξύ των συγγραμμάτων του περιλαμβάνονται τα εξής:

* Ιστορία του ηλεκτρισμού από των αρχαιότατων χρόνων (1888)
* Φθορισμός του κυανιούχου καλιονατριολευκοχρύσου και κυανιούχου καλιολιθιολευκοχρύσου δια των ακτίνων Χ (1896)
* Συσκευή της διαφοράς θλαστικότητος των υγρών
* Περί διπλής διαθλάσεως και πολώσεως του φωτός (1891)
* Στοιχεία Φυσικής (1887)
* Στοιχεία Φυσικής (δια γυμνάσια) (1994)
* Πειραματική Φυσική (Σχολή Ευελπίδων) (1891, 1894)

Δημοσιεύσεις σε περιοδικά με κριτές οι οποίες είναι διαθέσιμες διαδικτυακά:

* "Oscillationen eines weissglühenden Platindrahtes durch wiederholte Stromunterbrechungen. Ein Vorlesungsversuch", Annalen der Physik, vol. 277, Issue 11, pp.503-504
* "Sprechender Kondensator", Annalen der Physik, vol. 328, Issue 7, pp.397-398

## Παραπομπές


## Πηγές
* 

Κατηγορία:Έλληνες φυσικοί
Κατηγορία:Έλληνες μαθηματικοί
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Έλληνες πανεπιστημιακοί του 20ού αιώνα
Αναστάσιος Δαμβέργης

Ο **Αναστάσιος Δαμβέργης** (1857 - 1920) υπήρξε Έλληνας φυσικομαθηματικός καθηγητής Πανεπιστημίου του 19ου αιώνα.

## Βιογραφικά στοιχεία
Γεννήθηκε στη Μύκονο το 1857. Πήγε γυμνάσιο στον Πειραιά και σπούδασε φαρμακευτική στο Πανεπιστήμιο της Αθήνας. Συνέχισε τις σπουδές στην Χαϊδελβέργη και αποφοίτησε με διδακτορικό δίπλωμα. Σπούδασε επίσης Χημεία με υποτροφία. 

Επέστρεψε στην Ελλάδα και διορίστηκε καθηγητής της Χημείας στις Σχολές Ευελπίδων, Δοκίμων, Υπαξιωματικών και στο Πρακτικό Λύκειο. Διετέλεσε τμηματάρχης στο Υπουργείο των Οικονομικών και διευθυντής των Τελωνείων. 

Έγινε καθηγητής στο Πανεπιστήμιο, Πάρεδρον μέλος και τακτικό του Ιατροσυνεδρίου.

## Παραπομπές


## Πηγές
* 

Κατηγορία:Έλληνες χημικοί
Κατηγορία:Έλληνες πανεπιστημιακοί του 19ου αιώνα
Νικόλαος Αποστολίδης

Ο **Νικόλαος Αποστολίδης** (1856 - 1919) ήταν Έλληνας φυσικομαθηματικός καθηγητής Πανεπιστημίου του 19ου αιώνα και υπουργός Εθνικής Οικονομίας το 1916.

## Βιογραφικά στοιχεία
Γεννήθηκε στον Βόλο το 1856. Ολοκλήρωσε τη βασική του εκπαίδευση στην Αθήνα και σπούδασε Φυσική στο Εθνικό Πανεπιστήμιο. Συνέχισε τις σπουδές του στη Γενεύη, στη Σορβόνη, από όπου αποφοίτησε με διδακτορικό το 1881, με τίτλο τον τίτλο της διατριβής του να είναι *«Ανατομία και εμβρυολογία των οφιούρων»*. 

Επέστρεψε στην Αθήνα και διορίστηκε καθηγητής της Φυσικής ιστορίας σε γυμνάσια της πόλης, ενώ παράλληλα το 1882 έγινε υφηγητής ζωολογίας στο Πανεπιστήμιο Αθηνών. Ακόμη, διετέλεσε διευθυντής του Ζωολογικού Μουσείο Αθηνών. Από το Σεπτέμβριο του 1894 και για αρκετά χρόνια διετέλεσε καθηγητής στο Πανεπιστήμιο ενώ έγινε Υπουργός Εθνικής Οικονομίας επί της πρωθυπουργίας Σπυρίδωνα Λάμπρου το 1916, από όπου αποχώρησε για λόγους υγείας. Ακόμη, μεταξύ 1909 και 1910 διετέλεσε πρύτανης του Πανεπιστημίου, και μεταξύ 1915 και 1916 κοσμήτορας της Σχολής Θετικών Επιστημών του Πανεπιστημίου. Απεβίωσε το 1919 στην Αθήνα. 

Δημοσίεσε αρκετές επιστημονικές εργασίες με θέμα τη ζωολογία και εισήγαγε τη Συστηματική Πειραματική Ζωολογία στην Ελλάδα.

## Παραπομπές


## Πηγές
* 

Κατηγορία:Έλληνες μαθηματικοί
Κατηγορία:Έλληνες φυσικοί
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Έλληνες πανεπιστημιακοί του 20ού αιώνα
Κατηγορία:Πρυτάνεις Εθνικού και Καποδιστριακού πανεπιστημίου Αθηνών
Μελέτιος Μελετόπουλος

Ο **Μελέτιος Μελετόπουλος** (1760;-1821) ήταν ο σημαντικότερος εκπρόσωπος ιστορικής λακωνικής οικογένειας, η ύπαρξη της οποίας καταγράφεται για πρώτη φορά στην απογραφή των Ενετών το 1686. 

Προεστός του Μυστρά προεπαναστατικά, βεκίλης (εκπρόσωπος της περιοχής του) στην Κωνσταντινούπολη το 1814, μυημένος Φιλικός. Τον Φεβρουάριο του 1821 μετέβη εθελοντικά ως όμηρος στην Τρίπολη, στις φυλακές της οποίας πέθανε από τύφο στις 8 Σεπτεμβρίου,λίγο πριν την απελευθέρωση της πόλης από τον Κολοκοτρώνη. Το όνομά του αναγράφεται στην αναθηματική στήλη στην πλατεία του Άρεως στην Τρίπολη. Ο πατέρας του Ιωάννης Μελετάκης ήταν προεστός και καδής του Μυστρά, έλαβε μέρος στα Ορλωφικά και εγκατέλειψε την Πελοπόννησο με την ναυαρχίδα του Ορλώφ. 

Κατηγορία:Έλληνες μέλη της Φιλικής Εταιρείας
Περικλής Αργυρόπουλος

:*Για τον ομώνυμο εγγονό του δείτε [[Περικλής Ιακ. Αργυρόπουλος]]*.

Ο **Περικλής Αργυρόπουλος** (Φανάρι 1801 - 1860) ήταν νομικός, καθηγητής διοικητικού δικαίου στο Πανεπιστήμιο Αθηνών και πολιτικός, βουλευτής και υπουργός Εξωτερικών.

## Βιογραφικά στοιχεία
Γεννήθηκε στην Κωνσταντινούπολη και ήταν γιος του Ιάκωβου Αργυρόπουλου, γόνου παλιάς φαναριώτικης οικογένειας, και της Μαρίας Σούτσου, κόρη του Μιχαήλ Α΄ Σούτσου, ηγεμόνα της Βλαχίας και της Μολδαβίας. Το 1830 μαζί με την οικογένειά του διέφυγε στην Αθήνα και εν συνεχεία μετέβη στο Παρίσι προκειμένου να σπουδάσει οικονομικές και πολιτικές επιστήμες. Μετά την επιστροφή του στην Ελλάδα ιδιώτευσε ως δικηγόρος και στη συνέχεια έγινε δικαστικός. Το 1833 διορίστηκε καθηγητής διοικητικού δικαίου στο Πανεπιστήμιο Αθηνών και το 1840 έγινε τακτικός. Την περίοδο 1838 - 1841 διετέλεσε κοσμήτωρ της νομικής σχολής ενώ την περίοδο 1852 - 1853 πρύτανης του πανεπιστημίου.

Ασχολήθηκε με την πολιτική και διετέλεσε υπουργός εξωτερικών, οικονομικών και εκκλησιαστικών στην κυβέρνηση Μαυροκοδράτου (1854 - 1855). Το 1859 εξελέγη βουλευτής πανεπιστημίου.

Απεβίωσε στην Αθήνα τον Δεκέμβριο του 1860. 

## Οικογένεια
Ήταν παντρεμένος με την Αγλαΐα Ροσέτι (1810-1871), κόρη του χέτμαν Ράντου Ροσέττι, και είχε τέκνα:
* Μαρία (απεβ. Αθήνα 1869(, παντρεύτηκε τους: 1.Ιωάννη Καρατζά (απεβ. 1864) και 2.Κωνσταντίνο Καλλιάρχη, ιατρό στη Μύκονο.
* Περικλής (Ιάσιο 1842-Μόντε-Κάρλο 1914), νυμφεύτηκε την Ελένη Σχοινά, κόρη του Κωνσταντίνου Σχοινά.
* Ιάκωβος Αργυρόπουλος (1845-1923), πρόξενος της Ελλάδας στη Σμύρνη και πρέσβης στο Βελιγράδι, νυμφεύτηκε τις: 1.Ασπασία Πετράκη, κόρη του Ανάργυρου 1ου δημάρχου Αθήνας και υπουργού των Στρατιωτικών και των Ναυτικών και 2. Δέσποινα Παντελίδη. Είχε τέκνα:
** Περικλής Ιακ. Αργυρόπουλος (Αθήνα 1871-Αθήνα 1955), στρατιωτικός και βουλευτής, υπουργός Μεταφορών, νυμφεύτηκε τις: 1.Ευφροσύνη Μαυρομιχάλη (απεβ. Αθήνα 1920) και 2.Χαρίκλεια Ράλλη. ΑΠό τον 1ο του γάμο είχε τέκνο:
** Μαρία Αργυροπούλου (1874-Κάπρι 1930), παντρεύτηκε τον Πέτρο Μάνο (1871-1918) στρατιωτικό και είχε τέκνο:
*** Ασπασία Μάνου (1896-1972), παντρεύτηκε τον Αλέξανδρο βασιλιά της Ελλάδας.
* Δημήτριος (1847-1901), ναύαρχος, νυμφεύτηκε τη Σοφία Μαυρομιχάλη (1854-1928).
* Αλέξανδρος (Αθήνα 1849-Αθήνα 1909), στρατηγός στην Ελλάδα, νυμφεύτηκε την Ελένη Σούτσου (1858-1921).
** Αικατερίνη (1879-1960), παντρεύτηκε τον Γκυ ντε Βεντέλ (1878-1955) Γάλλο βουλευτή.
** Περικλής (1881-1966), κυβερνήτης της ΜΑκεδονίας, νυμφεύτηκε τους: 1.Σοφία Αργυροπούλου (1882-1969), διαζεύχθηκε· και 2.Μαρία Μαυροκορδάτου.
*** Ελένη (1902-Λωζάννη 1977).
** Ναταλία (1882-Παρίσι 1971).

## Παραπομπές


Κατηγορία:Καθηγητές νομικής Αθηνών
Κατηγορία:Βουλευτές Πανεπιστημίου Αθηνών
Κατηγορία:Οικογένεια Αργυροπούλου